Document ID: 31985R1668

*****
ΚΑΝΟΝΙΣΜΟΣ (ΕΟΚ) αριθ. 1668/85 ΤΗΣ ΕΠΙΤΡΟΠΗΣ
της 18ης Ιουνίου 1985
για την κατάταξη προϊόντων στη διάκριση 24.02 Γ του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2) και ιδίως το άρθρο 3,
Εκτιμώντας:
ότι, για να εξασφαλιστεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπιστούν διατάξεις σχετικά με την κατάταξη του κομμένου καπνού (cut cigarette rag), που είναι τελικό μείγμα καπνού που χρησιμοποιείται για την κατασκευή των σιγαρέτων·
ότι η διάκριση 24.02 Γ του Κοινού Δασμολογίου που έχει προσαρτηθεί στον κανονισμό (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3400/84 (4), αναφέρεται στον καπνό για κάπνισμα·
ότι το εν λόγω προϊόν μπορεί να καπνιστεί χωρίς να χρειάζεται προηγουμένως να υποστεί άλλη βιομηχανική επεξεργασία και έχει τις ιδιότητες του καπνού για κάπνισμα της διάκρισης 24.02 Γ του Κοινού Δασμολογίου·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κομμένος καπνός (cut cigarette rag), που είναι τελικό μείγμα καπνού που χρησιμοποιείται για την κατασκευή των σιγαρέτων, κατατάσσεται στη διάκριση του Κοινού Δασμολογίου:
24.02 Καπνά που έχουν βιομηχανοποιηθεί. Εκχυλίσματα ή βάμματα καπνού (σερμπέτια):
Γ. Καπνός για κάπνισμα.
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουνίου 1985.

Labels: 17